સિવિલ હોસ્પિટલના સીસીટીવી ઓપરેટર સંજય મરાઠીએ જણાવ્યું છે કે કુલ ર૪ર સીસીટીવી કેમેરા લગાવવામાં આવેલા છે, જેમાં ૭૦ સીસીટીવી કેમેરા બંધ હાલતમાં છે. આ તમામ કેમેરા હાઇ ડે‌િફનેશન અને નાઇટ વિઝનના નથી. સીસીટીવી કેમેરા સિવિલ હોસ્પિટલના સુપરિન્ટેન્ડેન્ટ એમ. એમ. પ્રભાકરની લોબીમાં, નવા ટ્રોમા સેન્ટરમાં, ડી બ્લોક, એફ બ્લોક અને ઓપીડીની બહાર ચાલુ છે જ્યારે બી બ્લોકના ર૦ કેમેરા, સી બ્લોકના ૧૦ કેમેરા, ઓપીડી ૧પ કેમેરા, જૂના ટ્રોમા સેન્ટરના ૧પ કેમેરા અને એ-પના ૧૦ કેમેરા બંધ છે. આ મામલે ‌િસ‌િવલ હોસ્પિટલના સુપરિન્ટેન્ડેન્ટ એમ. એમ. પ્રભાકરે જણાવ્યું છે કે સિવિલ હોસ્પિટલમાં તમામ સીસીટીવી કેમેરા ચાલુ છે. શાહીબાગ પોલીસ સ્ટેશનના પોલીસ ઇન્સ્પેક્ટર એ. કે. પટેલે જણાવ્યું છે કે બાળકને સિવિલ હોસ્પિટલમાં મૂકીને કોણ ગયું તે શોધવા માટે સિવિલ હોસ્પિટલના સીસીટીવી તપાસવા માટે ગયા તો ત્યાં સીસીટીવી કેમેરા બંધ હોવાનું સામે આવ્યું છે.